Els contacontes arriben a la programació del Mes del Llibre de Burjassot amb les titelles de Món Color
2025-07-24

En l’equador del Mes del Llibre, Burjassot comptarà amb un divertit contacontes en valencià en el qual valors tan importants com la integració, la igualtat o la pau es posaran de manifest gràcies a Món Color, el contacontes que arriba de la mà de la companyia En tu cole.

L’equip de Biblioteques Municipals ha programat aquest genial contacontes per a la vesprada del 15 d’abril a les 18 hores en el Saló d’Actes de la Casa de Cultura. Una vesprada en la qual es mostrarà als més xicotets de la casa, a través de les titelles de Món Color, que totes les persones són diferents i que poden provenir de molts llocs, però totes elles comparteixen els mateixos somnis.

En el ventall de colors que componen el món, en la multiculturalitat, totes les persones tenen el seu espai, el seu origen, les seues arrels i, com s’ha assenyalat, els seus somnis; somnis comuns de pau, igualtat i integració.